text: Bridgewalking allerede et hit: 3000 billetter solgt
  27 april 2015 kl. 09.31
  Inden dørene overhovedet er blevet lukket op til trappen op i den gamle Lillebæltsbro, så er der tusindevis af danskere, der allerede har sikret sig en billet.
  Interessen for at komme en tur op på den gamle Lillebæltsbro er så stor, at der allerede inden første gåtur er blevet solgt 3000 billetter.
  - Taget i betragtning, at det er en udendørs attraktion, så har vi solgt langt over 3000 billetter uden folk faktisk ved, om der bliver så godt vejr som i dag, siger chef for Bridgewalking Lillebælt, Knud Jeppesen til TV SYD.
  Pressen fik mandag mulighed for at komme med op på broen som de første, inden turisterne fra fredag bliver sluppet løs. Men det bliver dog med mange sikkerhedsinstruktioner og udstyr.
  Hør chef Knud Jeppesen fortælle om interessen for en gåtur på broen i videoen herunder (Varighed: 1 minut)
  